**Ανάλυση της εικόνας της**

**«Αγίας Τριάδας» του Αντρέι Ρουμπλιώφ**

Εισηγείται η κ. Άννα Λιάμινα

Η εικόνα του Αντρέι Ρουμπλιώφ «Αγία Τριάδα» θεωρείται ως η πιο ωραία δημιουργία ρωσικής κουλτούρας και η πιο διάσημη ρωσική εικόνα. О Αντρέι Ρουμπλιώφ ζωγράφισε αυτή την εικόνα στην Ιερά Μονή της Αγίας Τριάδας και Αγίου Σεργίου μετά από παράκληση του αγίου Νίκωνα του Ραντονέζ προς τιμή του άλλου αγίου Σεργίου του Ραντονέζ. Σχεδόν πεντακόσια χρόνια η εικόνα ήταν στο μοναστήρι, στον Καθεδρικό Ναό της Αγίας Τριάδας. Την εικόνα τη διόρθωσαν αρκετές φορές. Αλλά κάποτε οι ικανότητες των συντηρητών δεν αντιστοιχούσαν στο απαραίτητο επίπεδο, γι’ αυτό μετά από αυτές τις αναστηλώσεις στην εικόνα συχνά γινόταν μεγαλύτερη βλάβη. Αυτό μπορούμε να το παρατηρήσουμε και σήμερα όταν θα δούμε την εικόνα προσεχτικά.

Κατά τα έτη 1918 - 1919 το Τμήμα Συντήρησης του Μουσείου Ιστορίας και Τέχνης του Ζαγκόρσκ έκανε αποκατάσταση της εικόνας του Ρουμπλιώφ[[1]](#footnote-1). Μετά τον καθαρισμό, το 1929, η εικόνα μεταφέρθηκε από το Μουσείο Ιστορίας και Τέχνης της πόλης Ζαγκόρσκ στην Κρατική Πινακοθήκη Τρετιακόφ. Σήμερα η εικόνα κατέχει την κεντρική θέση στην έκθεση της αρχαίας τέχνης σ’ αυτή την Πινακοθήκη.

Να πούμε λίγα λόγια για τη ζωή του αγιογράφου.

Δεν ξέρουμε πότε γεννήθηκε ακριβώς. Περίπου στη δεκαετία του 1360. Επίσης δεν ξέρουμε ποιο ήταν το κοσμικό του όνομα. Η πρώτη αναφορά στο όνομά του γίνεται το 1405 σε ένα έγγραφο, το οποίο αναφέρει ότι ανέλαβε την εικονογράφηση του Ναού του Ευαγγελισμού στο Κρεμλίνο μαζί με το Θεοφάνη τον Έλληνα και κάποιον Πρόχορο. Λέγεται ότι το 1408 ανέλαβε, μαζί με το συνεργάτη του Δανιήλ, την αγιογράφηση του Ναού της Αναλήψεως στην πόλη Βλαντίμιρ και από το 1425 ως το 1427 του καθολικού της Μονής της Αγίας Τριάδας και του Αγίου Σεργίου. Μετά το θάνατο του Δανιήλ, του συνεργάτη του, ο Αντρέι Ρουμπλιώφ ήρθε στη Μονή του Ανδρόνικωφ στη Μόσχα, όπου ανέλαβε την αγιογράφηση του καθολικού. Θεωρείται ότι πέθανε κατά τη διάρκεια αυτής της εργασίας μεταξύ 1428 και 1430.

Η εικόνα της Αγίας Τριάδας του Αντρέι Ρουμπλιώφ προσελκύει την προσοχή πολλών ερευνητών. Σήμερα θα σας παρουσιάσω τις μελέτες κυρίως των Ρώσων ερευνητών.

Θα ξεκινήσουμε από τη **δογματική** ανάλυση της εικόνας. Το δόγμα της Αγίας Τριάδας είναι ένα από τα κεντρικότερα στο Χριστιανισμό. Όπως είναι γνωστό, ο **σχηματισμός** του συνδέθηκε με τον αγώνα των διαφορετικών θεολογικών απόψεων, ο οποίος τελικά, οδήγησε σε συναίνεση. Αυτή η άποψη διατυπώθηκε ως ένα δόγμα που είχε την έκφρασή του στο **Σύμβολο της Πίστεως.**

Το τριαδικό δόγμα είναι ένα από τα **θεμελιώδη**, και δεν είναι περίεργο, ότι η εικόνα της Αγίας Τριάδας συναντάται στις εκκλησίες και τις μονές αρκετά συχνά. Την ερμηνεία της δογματικής έννοιας της εικόνας της Αγίας Τριάδας, που ανήκει στον εικονογραφικό τύπο «Αγία Τριάδα της Παλαιάς Διαθήκης»[[2]](#footnote-2), μας περιγράφει τη βιβλική ιστορία. Στο 18ο κεφάλαιο της Γένεσης, που μπορείτε να δείτε εδώ, διαβάζουμε πως στον Αβραάμ εμφανίστηκε ο Θεός.

Αν κοιτάξουμε τις εικόνες που προηγήθηκαν την εικόνα της «Αγίας Τριάδας» του Ρουμπλιώφ, σχεδόν όλες παρουσιάζουν όχι μόνο την Αγία Τριάδα, αλλά και τον Αβραάμ και τη Σάρα, ακόμα και άλλες σκηνές από την Παλαιά Διαθήκη.

Όμως, η εικόνα της Αγίας Τριάδας του Ρουμπλιώφ δεν είναι μια απλή περιγραφή από την Αγία Γραφή, αλλά έχει ως κύριο στόχο να αντιπροσωπεύει την πλήρη έκφραση της δογματικής διδασκαλίας. Γι’ αυτό ο Ρουμπλιώφ παρουσιάζει τη δημιουργία του εντελώς διαφορετικά. Ένας Ρώσος ερευνητής, ο Β.Ν. Σέπκιν, πολύ σωστά λέει ότι ο Ρουμπλιώφ δημιούργησε μια «άμεση απεικόνιση του βασικού δόγματος του Χριστιανισμού»[[3]](#footnote-3).

Θα αναλύσουμε με ποιο τρόπο ο Ρουμπλιώφ μπόρεσε να εμφανίσει το δόγμα της Αγίας Τριάδας στην εικόνα του.

Σύμφωνα με τη διδασκαλία της Εκκλησίας, η Αγία Τριάδα έχει κάποιες ιδιότητες, και η πρώτη από τις οποίες είναι το **τρισυπόστατο**, δηλαδή **τρία πρόσωπα συνθέτουν ένα Θεό**. Όπως μπορείτε να δείτε, ο Ρουμπλιώφ **δεν έδωσε σαφή διάκριση** στην εικόνα του. Δεν έγραψε καμιά επιγραφή, ούτε εξήγηση γι’ αυτό το θέμα. Ισως, ο εικονογράφος ενήργησε έτσι από δογματικούς λόγους. Τονίζοντας ότι τα τρία πρόσωπα δεν είναι χωριστά, ο Ρουμπλιώφ απεικονίζει την Τριάδα, η οποία είναι επίσης ο ένας Θεός. Η αβεβαιότητα στη συγκεκριμενοποίηση των προσώπων ενισχύει την **αίσθηση ότι στην εικόνα βλέπουμε τον ένα Θεό σε τρία πρόσωπα.**

Εκτός αυτού, αν κοιτάξουμε προσεχτικά, θα δούμε **το ομοούσιο της Αγίας Τριάδας**, το οποίο μεταφέρθηκε από τον Ρουμπλιώφ εξαιρετικά απλά: **οι τρείς άγγελοι είναι εντελώς όμοιοι**. Σ’ αυτό υπάρχει η **αίσθηση της ενότητας.**

Το **αδιαίρετο** εκφράζεται στην εικόνα με τον εξής τρόπο: οι άγγελοι συνδέονται με το τραπέζι και με το ποτήριο, που είναι το σύμβολο της Θείας Κοινωνίας. Όπως είναι γνωστό, ακριβώς η **Θεία Ευχαριστία** ενώνει τους ανθρώπους στην εκκλησία. Επιπλέον, το ποτήριο είναι **σημασιολογικό** και **συνθετικό** κέντρο της εικόνας. Επίσης αν δούμε την εικόνα προσεχτικά, θα δούμε και **δεύτερο** ποτήριο που σχηματίζουν οι φιγούρες των αγγέλων. Πολλοί ερευνητές του έργου του Ρουμπλιώφ, όπως ο Ραουσενμπάχ Μπ. Β.[[4]](#footnote-4), η Ντέμινα Ν.Α.[[5]](#footnote-5) κ.α., τονίζουν ότι το ποτήριο στο τραπέζι συμβολίζει **την εκούσια θυσία του Ιησού Χριστού**.

Στη συνέχεια, θα εξετάσουμε την **ιδιαιτερότητα** των προσώπων της Αγίας Τριάδας, η οποία φαίνεται να είναι σε αντίθεση με το ομοούσιο. Ο Ρουμπλιώφ δείχνει την ιδιαιτερότητα με απλή μέθοδο: οι άγγελοι έχουν **διαφορετικές πόζες** και **διαφορετικές ενδυμασίες**. Ο αγιογράφος πολύ λεπτά και συγκρατημένα παρουσιάζει τις διαφορές των προσώπων, τονίζοντας περισσότερο το ομοούσιό τους, που ταυτίζεται απόλυτα με τη διδασκαλία της εκκλησίας για την Αγία Τριάδα.

Μια άλλη ιδιότητα της Αγίας Τριάδας είναι **η απουσία χώρου και χρόνου**. Аυτή η ιδιότητα δεν μπορεί να εκφραστεί χειροπιαστά, γιατί αυτό συνδέεται με την αμετάβλητη ύπαρξη της Αγίας Τριάδας στο χρόνο. Παρ’ όλα αυτά, ο Ρουμπλιώφ και σε αυτή την περίπτωση προσπάθησε να δείξει την ιδιότητα αυτή, απεικονίζοντας τους τρεις αγγέλους να φαίνονται **«στην ίδια ηλικία».**

Η **επικοινωνία** των προσώπων της Αγίας Τριάδας παρουσιάζεται με τη μορφή μιας **σιωπηλής συνομιλίας**, όπου μόνο οι **χειρονομίες**, η **κατεύθυνση** **των ματιών** και **η θέση των σωμάτων** δείχνουν αυτή την επικοινωνία.

Θα προσθέσουμε ότι, ζωγραφίζοντας πίσω από τους αγγέλους **το βουνό, το δέντρο και το κτίριο**, ο Ρουμπλιώφ δείχνει τις ποιότητες της Αγίας Τριάδας, οι οποίες είναι αδύνατον να παρουσιαστούν με τα μέσα του υλικού κόσμου, δηλαδή το **βουνό** αντιπροσωπεύει την **ιερότητα**, το **δέντρο** είναι η **ζωογονία**, και το **κτίριο** είναι η **οικονομία** της Αγίας Τριάδας.

Να σημειώσουμε μια λεπτομέρεια. Όπως λέει η Ντέμινα Ν.Α. στη έρευνά της, το 15 αιώνα, κατά τη διάρκεια της ζωής του Ρουμπλιώφ, η δράση του τρίτου προσώπου της Αγίας Τριάδας ονομάστηκε ως «δύναμη, που ανυψώνει την ψυχή πάνω από όλα τα ορατά όντα»[[6]](#footnote-6). Ίσως αυτή η κατανόηση συνέβαλε στην απόφαση του Ρουμπλιώφ να ζωγραφίσει πάνω από τον τρίτο άγγελο το βουνό, το οποίο δείχνει ότι ο τρίτος άγγελος είναι εκπροσώπηση του Αγίου Πνεύματος. Σχετικά με το θέμα ποιο πρόσωπο της Αγίας Τριάδας ενσαρκώνει ο κάθε άγγελος στην εικόνα, θα το αναλύσουμε λεπτομερειακά παρακάτω.

Όπως είπαμε ήδη, κατά την Αγία Γραφή, οι τρεις άγγελοι επισκέφθηκαν τον Αβραάμ και τη Σάρα. Μετά το γεύμα και την ανακοίνωση της γέννησης του γιου τους, οι δύο άγγελοι έφυγαν στις κοντινές πόλεις των Σοδόμων και Γομόρων, και ο τρίτος έμεινε με τον Αβραάμ.

Κανένας από τους αγίους πατέρες της Εκκλησίας δεν είχε καμία αμφιβολία ότι σε αυτή την ιστορία παρουσιάζεται η Θεοφανεία. Όμως, υπήρξαν οι διαφορετικές απόψεις, δηλαδή ο Θεός εμφανίστηκε στον Αβραάμ με δύο αγγέλους, ή αυτοί ήταν οι τρεις άγγελοι, οι οποίοι προσωποποίησαν με τον εαυτό τους τον Τριαδικό Θεό, ή αυτοί ήταν τα τρία πρόσωπα της Αγίας Τριάδας, με τη μορφή των αγγέλων[[7]](#footnote-7). Στην αρχή, στην Εκκλησία κυριάρχησε η κατανόηση αυτού του βιβλικού κειμένου, ότι ο Θεός ήταν με δύο αγγέλους.

 Ο εκκλησιαστικός ιστορικός του 4ου αιώνα, ο Ευσέβιος ο Καισαρείας περιέγραψε την εικόνα της Αγίας Τριάδας, η οποία υπήρχε στην εποχή του. Αυτή η εικόνα παρουσίαζε το γεύμα των τριών επισκεπτών και τον Αβραάμ με τη Σάρα, οι οποίοι τους φιλοξένησαν. Εξηγώντας γιατί η κεντρική φιγούρα είναι μεγαλύτερη από τις άλλες δύο, ο Ευσέβιος έγραψε: «Αυτός είναι ο Κύριος που μας εμφανίστηκε, αυτός είναι ο Σωτήρας μας. Ο Υιός του Θεού αποκαλύπτεται στον Αβραάμ που του μεταφέρει τη γνώση για το Θεό Πατέρα»[[8]](#footnote-8).

Ένας από τους μεγαλύτερους πατέρες της Εκκλησίας, ο Άγιος Ιωάννης ο Χρυσόστομος, υποστηρίζει επίσης αυτή την ερμηνεία, ότι: «στον Αβραάμ ήρθε ο Κύριος μαζί με τους αγγέλους του, αλλά στη συνέχεια οι άγγελοι, ως διάκονοί Του, στάλθηκαν στις πόλεις για να τις εξοντώσουν, και ο Κύριος συνέχισε να μιλά με τον Αβραάμ όπως ένας φίλος μιλάει στο φίλο του»[[9]](#footnote-9).

Μετά από αυτή την ερμηνεία της εικόνας, άρχισαν να προκύπτουν και οι άλλες ερμηνείες. Ο κύριος λόγος για αυτό ήταν η επιθυμία να δουν τον Τρισυπόστατο Θεό στο φαινόμενο των τριών αγγέλων. Για αυτό το θέμα, ο ιερέας Α. Λέμπεντιεφ έγραψε: «πρέπει να καταλήξουμε στο συμπέρασμα ότι, αν και ένας άγγελος διακρίνεται σαφώς από τους δυο άλλους που αποστέλλονται στα Σόδομα και Γόμορα, ωστόσο, ο αριθμός «τρία» χωρίς αμφιβολία αναφέρεται στην τριάδα των προσώπων του Θεού»[[10]](#footnote-10). Τη γνώμη αυτή επίσης υποστήριζε και ο άγιος Φιλάρετος της Μόσχας: «στην εικόνα παρουσιάζεται το μυστήριο της Αγίας Τριάδας, με τη μορφή των τριών αγγέλων που εμφανίστηκαν στον Αβραάμ, και είναι σαφές ότι η γνώμη των αγίων Πατέρων είναι ότι οι άγγελοι συμβολίζουν την Αγία Τριάδα»[[11]](#footnote-11).

Λοιπόν, το 15 αιώνα, κατά τη διάρκεια της επίγειας ζωής του Αντρέι Ρουμπλιώφ, η κυρίαρχη αντίληψη αυτού του βιβλικού κειμένου ήταν ότι αυτό ήταν Θεοφανεία όλων των προσώπων της Αγίας Τριάδας, με τη μορφή των τριών αγγέλων. Λόγω αυτού, μπορούμε να υποθέσουμε ότι η αποκάλυψη της δογματικής έννοιας της εικόνας της Αγίας Τριάδας με καλλιτεχνική μορφή μπορούσε να ήταν ο στόχος για τον αγιογράφο.

Ο Αντρέι Ρουμπλιώφ ζωγράφισε την εικόνα σύμφωνα με τη βυζαντινή παράδοση και κατάφερε να εντάξει στην εικόνα το νέο σημασιολογικό περιεχόμενο.

Στην εικόνα του Ρουμπλιώφ **δεν βλέπουμε τον Αβραάμ και τη Σάρα**. Με αυτό τον τρόπο ο ζωγράφος δεν συνδέει το περιεχόμενο της εικόνας με τη βιβλική ιστορία, δηλαδή με τη «φιλοξενία του Αβραάμ».

Για το θέμα, ποιο πρόσωπο της Αγίας Τριάδας αποτελεί καθένας από τους αγγέλους, οι σύγχρονοι ερευνητές δεν έχουν μια απάντηση. Πολλοί πιστεύουν ότι ο μεσαίος άγγελος είναι το δεύτερο πρόσωπο, δηλαδή, ο Υιός, ο Χριστός. Αυτή η υπόθεση προέρχεται από το γεγονός ότι συχνά στις άλλες εικόνες το φωτοστέφανο του μεσαίου αγγέλου έχει σταυρό. Αυτό, συνήθως, είναι χαρακτηριστικό της εικόνας του Χριστού. Επιπλέον, στο χιτώνα του υπάρχει μια γραμμή, που και με αυτή συνηθίζεται να είναι διακοσμημένα ενδύματα του Χριστού. Την ίδια γνώμη τονίζει στο έργο του, ένας ερευνητής από την Κύπρο, ο κ. Νίκος Ι. Νικολαΐδης, ο οποίος αναφέρει τα εξής: «η λωρίδα... [βρίσκεται εκεί] για να καταδείξει τη σταυρική του [Χριστού] θυσία...»[[12]](#footnote-12). Ωστόσο, στην περίπτωση αυτή, γεννιέται το ερώτημα: πώς μπορούμε να εξηγήσουμε το γεγονός ότι το φωτοστέφανο του μεσαίου αγγέλου είναι πολύ μικρότερο από τα άλλα. Επιπλέον, όπως γνωρίζουμε, ο Ρουμπλιώφ χρησιμοποιεί την αντίστροφη προοπτική για την εικόνα του, δηλαδή, το φωτοστέφανο του μεσαίου αγγέλου πρέπει να είναι όχι μόνον ίσο με τα άλλα, αλλά και λίγο πιο μεγάλο, γιατί ο μεσαίος άγγελος βρίσκεται λίγο πιο πίσω στην κυκλική σύνθεση της εικόνας. Μαζί με αυτή την ερμηνεία, υπάρχει επίσης μια άποψη[[13]](#footnote-13) που βεβαιώνει ότι στο κέντρο είναι ο Θεός Πατέρας. Το κύριο επιχείρημα, που πιστοποιεί αυτή την υπόθεση, είναι τα λόγια της Αγίας Γραφής, ότι **ο Χριστός είναι στα δεξιά από το Θεό Πατέρα.**

Επίσης, μπορούμε να παρατηρήσουμε ότι η πλειοψηφία των ερευνητών, όπως ο Β. Ν. Λάζαρεν[[14]](#footnote-14), ο αρχιεπίσκοπος Σέργιος (Γκολουμπτσόφ)[[15]](#footnote-15), η Ντέμινα Ν.Α.[[16]](#footnote-16) και άλλοι, πιστεύουν ότι ο Ρουμπλιώφ τοποθετεί στην εικόνα τον Πατέρα στα αριστερά από μας, ο άγγελος στη μέση είναι ο Υιός και στα δεξιά από μας είναι το Άγιο Πνεύμα.

Στο τέλος της δογματικής ανάλυσης, αξίζει να σημειώσουμε ότι όλα τα θεμελιώδη στοιχεία του αρκετά δύσκολου τριαδικού δόγματος παρουσιάστηκαν στην εικόνα του Ρουμπλιώφ με εκπληκτική ακρίβεια. Με βάση την ιστορία της Παλαιάς Διαθήκης για τη συνάντηση του Αβραάμ με το Θεό, ο Ρουμπλιώφ γεμίζει την εικόνα του με το νέο νόημα, εκφράζοντας έτσι την περίπλοκη δογματική θεωρία **με τα καλλιτεχνικά μέσα.**

Η αξία της εικόνας είναι αναμφισβήτητη. Πολλούς αιώνες οι άνθρωποι θαυμάζουν το ύψος της θεολογικής σκέψης του αγίου Αντρέι Ρουμπλιώφ και την εκπληκτική ικανότητά του να μεταφέρει αυτή τη σκέψη του με τα ζωγραφικά μέσα.

Όμως **με ποια καλλιτεχνικά μέσα** ο Αντρέι Ρουμπλιώφ μπόρεσε να μεταφέρει την έννοια της δογματικής στην εικόνα της «Αγίας Τριάδας»;

**Στο κέντρο** της σύνθεσης της εικόνας, όπως αναφερθήκαμε παραπάνω, είναι **το ποτήριο.** Γύρω από το τραπέζι με αυτό το ποτήριο απεικονίζονται οι τρεις άγγελοι, οι οποίοι αποτελούν με τις φιγούρες τους **κύκλο**, που μπορεί να ερμηνευθεί ως **σύμβολο του φωτός, της αιωνιότητας**, **της** **κίνησης της ζωής**, η οποία οδηγεί στην κατανόηση της **ενότητας της Αγίας Τριάδας.**

**Η χρωματική λύση**, που χρησιμοποιεί ο αγιογράφος, βοηθά να παρουσιαστεί η ουράνια αρμονία και ομορφιά. Φωτεινό χρώμα με χρυσό, λάμψη της ώχρας, λεπτές αποχρώσεις του πράσινου, ροζ και μωβ. Ιδιαίτερα να τονίσουμε ότι το μπλε χρώμα δείχνει την ομορφιά και καθαρότητα. Αυτό συναρπάζει τους ερευνητές και ζωγράφους όλων των εποχών. Στη ρωσική ορολογία της ιστορίας της τέχνης αυτό το χρώμα έχει ονομαστεί: «ρουμπλεύσκι γκολουμπέτς»[[17]](#footnote-17), δηλ. το γαλάζιο του Ρουμπλιώφ.

Η όψη των αγγέλων, τα πρόσωπά τους, τα χρώματα της εικόνας, όλα αυτά, μαζί με τη τέλεια σύνθεση εκφράζουν στην εικόνα τη γαλήνη, την ηρεμία και την αρμονία.

Το περιεχόμενο της εικόνας της «Αγίας Τριάδας» του Ρουμπλιώφ είναι πολύπλευρο.

Από τη δογματική ανάλυση που έχουμε κάνει, μπορούμε να παρατηρήσουμε ότι πολλοί ερευνητές προσπαθούν να εξηγήσουν το θέμα: ποιος από τους αγγέλους σε αυτή την εικόνα αντιστοιχεί σε κάθε πρόσωπο της Αγίας Τριάδας. Οι απόψεις που εκφράζονται είναι πολύ διαφορετικές, και μια σαφής απάντηση σε αυτό το ερώτημα είναι ακόμα πολύ μακριά. Ίσως, η απάντηση δεν θα βρεθεί ποτέ. Οι διαφορετικές απόψεις των ερευνητών δείχνουν ότι ο αγιογράφος μπόρεσε να πετύχει το σημαντικότερο στόχο του, δηλαδή να απεικονίσει τον Τριαδικό Θεό και όχι τρεις θεούς. Αυτή η εικόνα είναι έκφραση του δόγματος της Αγίας Τριάδος, η οποία είναι ενσαρκωμένη με άριστα καλλιτεχνικά μέσα.

Ο Αντρέι Ρουμπλιώφ εξέφρασε με την εικόνα του το πνεύμα της ενότητας. Η εικόνα της «Αγίας Τριάδας» είναι μια ζωντανή ενσάρκωση της αγάπης, όπως φιλοσοφικά την έχει κατανοήσει ο Αντρέι Ρουμπλιώφ με τη βαθιά του πίστη.

Αξίζει να σημειωθεί ότι το 1988 ο Αντρέι Ρουμπλιώφ ανακηρύχθηκε από τη [Ρωσική Εκκλησία](https://el.m.wikipedia.org/wiki/%CE%A1%CF%89%CF%83%CE%B9%CE%BA%CE%AE_%CE%95%CE%BA%CE%BA%CE%BB%CE%B7%CF%83%CE%AF%CE%B1) ως ο Άγιος Ανδρέας ο Εικονογράφος και η μνήμη του τιμάται στις 4 Ιουλίου.

Όπως είπαμε στη αρχή, αυτή η εικόνα μεταφέρθηκε στην Κρατική Πινακοθήκη Τρετιακόφ. Από τότε, τη φυλάσσουν προσεκτικά στο μουσείο της Πινακοθήκης. Αυτή τη συγκεκριμένη εικόνα επισκέπτονται χιλιάδες άνθρωποι διαφορετικών θρησκειών, επαγγελμάτων και ηλικιών. Όμως, όλους αυτούς τους ανθρώπους τους ενώνει η επιθυμία να αισθανθούν την ιδανική ομορφιά και την αυθεντική πνευματικότητα.

1. *Андрей Рублев.* Словарь русских иконописцев XI-XVII веков. Διαθέσιμο στο δικτυακό τόπο: <http://rusico.indrik.ru/artists/r/rublev_andrey/index.shtml?adm=b0e6e87ee95fe0f7dc95f3972203e6f7> (19.12.2015). [↑](#footnote-ref-1)
2. Озолин Н. *«Троица» или «Пятидесятница»? Философия русского религиозного искусства*. Выпуск 1. Москва, 1993. С. 375-384. [↑](#footnote-ref-2)
3. Щепкин В. Н. *«Троица» Рублева*. Διαθέσιμο στο δικτυακό τόπο: <http://andrey-rublev.ru/antology-shepkin3.php> (20.12.2015). [↑](#footnote-ref-3)
4. Раушенбах Б.В. *«…Предстоя Святей Троице».* Пристрастие. Διαθέσιμο στο δικτυακό τόπο: <http://pravbeseda.ru/library/index.php?page=book&id=631> (20.12.2015). [↑](#footnote-ref-4)
5. Демина Н.А. *«Троица» Андрея Рублева*. Διαθέσιμο στο δικτυακό τόπο: <http://mmedia.nsu.ru/culture/DATA/obj3909/NEW_VIEW_2.htm> (20.12.2015). [↑](#footnote-ref-5)
6. Демина Н.А. *Андрей Рублев и художники его круга*. Москва, Искусство, 1972. С. 187. [↑](#footnote-ref-6)
7. *Ο Προκόπιος ο Γαζαίος*. PG 87, C. 363 [↑](#footnote-ref-7)
8. Лебедев Л.Л. *Кто изображен на иконе «Троица» Андрея Рублева*. Διαθέσιμο στο δικτυακό τόπο: <http://www.apocalyptism.ru/Rublev-Trinity-.htm> (11.01.2016). [↑](#footnote-ref-8)
9. ### Иоанн Златоуст*. Беседа XLII*. Беседы на книгу Бытия. Избранные творения. Διαθέσιμο στο δικτυακό τόπο: <https://www.ccel.org/contrib/ru/Zlatgen2/Zlatgen42.html> (12.01.2016).

   [↑](#footnote-ref-9)
10. Лебедев А., свящ. *Ветхозаветное вероучение во времена патриархов*. Выпуск 2. Санкт-Петербург, 1886. С. 122. [↑](#footnote-ref-10)
11. Ο.π. С. 128. [↑](#footnote-ref-11)
12. Νικολαίδης Ν.Ι. *Θέματα πατερικής θεολογίας*. Θεσσαλονίκη, 2009. Σ. 14. [↑](#footnote-ref-12)
13. Мюллер Л. *К вопросу о догматическом содержании «Троицы» Андрея Рублева*. *Контекст.* Литературно-теоретические исследования. Москва, 1990. С. 88-110. [↑](#footnote-ref-13)
14. Лазарев В. *Андрей Рублев и его школа*. Москва, 1966. С. 36, 61. [↑](#footnote-ref-14)
15. Сергий (Голубцов), архиеп. *Воплощение богословских идей в творчестве преподобного Андрея Рублева*. Богословские труды. Москва, 1981. С. 20-38. [↑](#footnote-ref-15)
16. Демина Н.А. *«Троица» Андрея Рублева*. Москва, 1963. С. 44. [↑](#footnote-ref-16)
17. Ο.π. C. 78-79. [↑](#footnote-ref-17)